De amore coniugali/2.15
<div class="text">

XV.
Naenia octava
nutrix arcessitur
mater loquitur
 

Lisa, veni, exspectata veni, quid lenta moraris?
En age, quid cessas? Nil remorata veni;
et sitit et vagit, tibi nunc convicia dicit
Lucius, et caros quaeritat usque sinus.
5
Jam properat Lisella, pedum vestigia sensi,
ecce venit nudo Lisa parata sinu;
en tibi lacteolae, Luci formose, papillae,
en tibi turgidulo plena mamilla sinu.
Tota tibi tua Lisa vacat, tua Lisula tota est;
10
sume, venuste puer, ubera, carpe sinus,
carpe sinus, formose, tuos, somnumque capesse:
dicetur cunis naenia grata tuis.